5. 7. 80 De Europæiske Fællesskabers Tidende Nr. C 165/9 
Udtalelse fra Revisionsretten om forslag til Rådets forordning om regningsenhedens 
værdi og de omregningskurser, der skal anvendes inden for den fælles landbrugspolitik 
— Dokument KOM(80) 43 endelig udgave — 
BEGRUNDELSE 
1. Udgifterne i forbindelse med den fælles land­
brugspolitik (restitutioner, interventioner, lagerom­
kostninger, forskellige præmier ...) skyldes, at der 
for varer, som eksporteres, over for hvilke der skal 
interveneres eller over for hvilke, der skal træffes 
andre særforanstaltninger, fra den 9. april 1979 
anvendes særlige beløb, som i overensstemmelse med 
fællesskabsforordninger er fastsat i ECU. 
Disse udgifter skal i hver enkelt medlemsstat afholdes 
i national valuta. Til dette formål omregnes disse 
særlige beløb på forhånd ved hjælp af »grønne 
kurser«. 
2. Konteringen til Fællesskabernes budget af de 
udgifter, som således afholdes i national valuta, kan 
kun foretages i budgetregningsenheder, på nuværende 
tidspunkt i ERE, men snart i ECU. 
Omregningen af disse udgifter foretages ved hjælp af 
budgetkurser (kursen pr. den 20. hver måned). 
3. De to anførte transaktioner medfører nødven­
digvis en regnskabsmæssig forskel mellem de to 
vurderinger i ECU og i ERE, idet de grønne kurser 
og budgetkurserne i sig selv er forskellige. 
Hvis således Forbundsrepublikken Tyskland til et 
tredjeland udfører 1 000 tons af et mælkeprodukt, for 
hvilket restitutionsbeløbet er fastsat til f.eks. 100 ECU 
pr. ton, medfører denne udførsel således en teoretisk 
udgift for Fællesskabet på 100 000 ECU (*). 
Da denne udgift bør afholdes i DM, skal restitutions-
beløbet egentlig først omregnes til DM efter den 
grønne kurs (1 ECU = 2,81432 DM for mælkepro­
dukter i marts 1980), dvs. 100 x 2,81432 = 281,43 
DM pr. ton, og derefter beregnes den reelle udgift i 
DM, nemlig 281,43 x 1 000 = 281 430 DM. 
Denne udgift medfører en betalingskontering i 
fællesskabsregnskaberne efter omregning efter 
budgetkursen (1 ERE = 2,51185 DM pr. 20. marts 
1980), dvs. 281 430 : 2,51185 = 112 040 ERE. 
4. Hvis man sammenligner de to tal, kan der 
konstateres en forskel på 12 040 ERE, kaldet 
(') Af forenklingsgrunde er der i dette eksempel hverken 
taget hensyn til de monetære udligningsbeløb, der skal 
ydes, eller til den koefficient, der skal anvendes på resti­
tutionsbeløbet i det valgte tilfælde. »dobbeltkursvirkningen«. I dette tilfælde drejer det sig 
om en ekstraomkostning for fællesskabsbudgettet, der 
resulterer i en kontering på et senere tidspunkt. 
Selv om det kun drejer sig om en efterfølgende regn-
skabsberigtigelse, har udgifterne som følge af 
dobbeltkursordningen ikke desto mindre en reel 
indvirkning. 
5. For så vidt angår regnskabsårene 1977 og 1978 
havde Kommissionen besluttet at opføre udgifterne 
som følge af dobbeltkursvirkningen på en særlig 
konto. Fra og med regnskabsåret 1979 er denne 
dobbeltkurspost blevet fjernet, og det er umuligt at 
aflæse, hvor store disse, udgifter har været, selv om 
årsagerne hertil stadig findes. 
For øvrigt indeholder det forslag, som er genstand for 
denne udtalelse, ingen bestemmelse om særskilt 
bogføring af udgifter som følge af kursforskelle. Men 
da ordningen med de særlige landbrugsomregnings­
kurser, som afviger fra de budgetkurser, der er defi­
neret i forslag til Rådets forordning om anvendelse af 
ECU i Fællesskabernes almindelige budget, bevares, 
er det stadig nødvendigt at påvise de udgifter, som 
skyldes denne dobbeltkursordning. 
Denne dobbeltkursordning indebærer ekstraudgifter 
(1154 MERE i 1978), der, selv om de nødvendigvis 
vil falde, berettiger til en særskilt budgetkontering, 
både under indtægter og udgifter i det almindelige 
budget. 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, især artikel 39 
og 43, 
under henvisning til finansforordningen af 21. 
december 1977, især artikel 10, 
under henvisning til Rådets forordning (EØF) nr. 
652/79 af 29. marts 1979, 
under henvisning til forslag til Rådets forordning om 
regningsenhedens værdi og de omregningskurser, som 
skal anvendes inden for den fælles landbrugspolitik, 
forslag, som er forelagt i dokument KOM(80) 43 
endelig udg., og som i Rådets skrivelse af 26. februar 
1980 er fremsendt til Retten med anmodning om 
udtalelse og 
Nr. C 165/10 De Europæiske Fællesskabers Tidende 5.7.80 
ud fra følgende betragtninger: 
Forvaltningen af den fælles landbrugspolitik bygger 
på et vist antal særlige monetære fremgangsmåder, 
som bl.a. kræver specielle omregningskurser, og disse 
kurser anvendes ved omregning af de beløb, som er 
defineret i forordningerne om retsakter vedrørende 
den fælles landbrugspolitik; 
det finansielle middel til at gennemføre den fælles 
landbrugspolitik er EUGFL, som i henhold til artikel 
1 i forordning (EØF) nr. 729/70 af 21. april 1970 
udgør en del af Fællesskabernes budget; 
den europæiske regningsenhed, som anvendes i 
Fællesskabernes budget, skal udskiftes med ECU i 
henhold til forslag til Rådets forordning om tredje 
ændring af finansforordning af 21. december 1977 for 
så vidt angår brugen af ECU i De europæiske 
Fællesskabers almindelige budget, forslag, hvorom 
Revisionsretten har afgivet udtalelse den 12. marts 
1980, og omregningerne mellem ECU og de natio­
nale valutaer foretages i påkommende tilfælde efter 
den dagskurs, som offentliggøres i De Europæiske 
Fællesskabers Tidende; 
den fortløbende anvendelse af disse kurser (landbrugs­
omregningskursen ved beregning af det beløb, som i 
national valuta skal betales til støttemodtagerne eller 
opkræves hos de afgiftspligtige, budgetkursen ved 
omregning af de udgifter, som afholdes, eller de 
indtægter, som indbetales i medlemsstaterne som 
fællesskabsbudgetoperationer udtrykt i ECU) 
medfører de kursforskelle, som enten debiteres eller 
krediteres Fællesskabernes budget; der skal defineres 
klare regnskabsføringsmetoder for disse kursforskelle; den udløsende begivenhed, der sigtes til i afsnit 2 i 
forslaget til forordning, skal i forbindelse med told­
formaliteterne ved henholdsvis indførsel eller udførsel 
tilpasses Rådets direktiv 623/79/EØF af 25. juni 1979 
om harmonisering af de ved lov eller administrativt 
fastsatte bestemmelser om toldskyld (') — 
VEDTAGET FØLGENDE UDTALELSE: 
1. Til afsnit 1 i forslag til forordning bør føjes en 
artikel 3 a), der affattes således: 
»Artikel 3 a) 
Nettoforskellene, som skyldes anvendelsen 
— af landbrugsomregningskursen ved omregning 
til nationale valutaer af beløb udtrykt i ECU i 
forbindelse med retsakter vedrørende den 
fælles landbrugspolitik, 
— af budgetkursen ved omregning til ECU og ved 
kontering af udgifter, som er afholdt i natio­
nale valutaer i de forskellige medlemsstater, 
skal konteres særskilt under indtægter og udgifter i 
det almindelige budget.« 
2. Afsnit 2, artikel 5, stk. 1, litra a), i forslag til 
forordning bør ændres for at tage hensyn til 
bestemmelsen af det tidspunkt, der skal tages i 
betragtning ved fastsættelsen af den i Rådets 
direktiv 623/79/EØF af 25. juni 1979 nævnte 
toldskyld. 
(I) EFT nr. L 179 af 17. 7. 1979, s. 31.